recursal/SuperWikiNEXT-32B huggingface dataset:
வங்காளதேசத்தில் பெனி மாவட்டத்தின் அமைவிடம்
**பெனி மாவட்டம்** தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்ட்காங் கோட்டத்தில் அமைந்துள்ளது. வங்காளதேசத்தில் தென்கிழக்கில் அமைந்த இம்மாவட்டத்தின் நிர்வாகத் தலைமையிடம் *பெனி* நகரம் ஆகும். நவகாளி மாவட்டத்தின் சில பகுதிகளைக் கொண்டு பெனி மாவாட்டம் 15 பிப்ரவரி 1984-இல் புதிகாகத் துவக்கப்பட்டது. இம்மாவட்டம் நாட்டின் மொத்த வருவாயில் இரண்டாம் இடத்தை வகிக்கிறது.

மாவட்ட எல்லைகள்
---------------

சிட்டகாங் கோட்டத்தில் 15 பிப்ரவரி 1984-இல் துவக்கப்பட்ட இம்மாவட்டத்தின் வடக்கில் கொமில்லா மாவட்டம் மற்றும் இந்தியாவின் திரிபுரா மாநிலமும், தெற்கில் வங்காள விரிகுடாவும், கிழக்கில் இந்தியாவின் திரிபுரா மாநிலம் மற்றும் சிட்டகாங் மாவட்டமும், மேற்கில் நவகாளி மாவட்டமும் எல்லைகளாகக் கொண்டுள்ளது.

மாவட்ட நிர்வாகம்
----------------

சிட்டகாங் கோட்டத்தில் 15 பிபரவரி 1984-இல் துவக்கப்பட்ட இம்மாவட்டம் 990.36 சதுர கிலோ மீட்டர் பரப்பளவு கொண்டது. இம்மாவட்டத்தை நிர்வாக வசதிக்காக பெனி, சோனாகாஜி, சாகோல்நயா, பரசுராம், புல்காஜி, மற்றும் தகோன்வியா என ஆறு துணை மாவட்டங்களாகப் பிரிக்கப்பட்டுள்ளது. 

இம்மாவட்டம் ஐந்து நகராட்சி மன்றங்களையும், நாற்பத்தி மூன்று கிராம ஒன்றியக் குழுக்களையும், 497 வருவாய் கிராமங்களையும், 553 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 3900 ஆகும். தொலைபேசி குறியிடு எண் 0331 ஆகும். இம்மாவட்டம் மூன்று வங்காளதேச நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டம் வேளாண் பொருளாதாரத்தையே நம்பியுள்ளது. இம்மாவட்டத்தில் பெனி ஆறு, சிறு பெனி ஆறு, மகுரி ஆறு, தகாத்தியா ஆறு, செலொனை ஆறுகள் பாய்வதால் நீர் வளமும், மண் வளமும் கொண்டுள்ளது. இம்மாவட்டத்தில் நெல், சணல், கோதுமை, கரும்பு, பலா, தென்னை, பயறு வகைகள் உருளைக்கிழங்கு முதலியன பயிரிடப்படுகிறது.

மக்கள் தொகையியல்
----------------

990.36 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 14,37,371 ஆக உள்ளது. அதில் ஆண்கள் 6,94,128 ஆகவும், பெண்கள் 7,43,243 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.46 ஆக உள்ளது. பாலின விகிதம் 93 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1451 நபர்கள் வீதம் வாழ்கின்றனர். மாவட்ட சராசரி எழுத்தறிவு 59.6% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Sultan, Tipu (2012). "Feni District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Feni District, Bangladesh
3. ↑  Community Report Feni Zila June 2012
[*தொடர்பிழந்த இணைப்பு*]

வெளி இணைப்புகள்
---------------
**புதிய வானம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து வெளிவந்தத முற்போக்கு இதழ் ஆகும்.

வரலாறு
------

புதிய வானம் இதழ் 1975 செப்டம்பர் மாதம் தோன்றியது. இந்த இதழானது தமிழ்நாடு கலை இலக்கியப் பெருமன்றத்தின் குமரி மாவட்டக் கிளை தயாரித்து வெளியிட்ட முற்போக்கு இலக்கிய இதழ் ஆகும். இதன் பொறுப்பாசிரியராக அ. இராஜேந்திரனும், ஆசிரியராக செந்திலும் ஆசிரியக் குழுவில் பொன்னீலன், ஜெகன், தாமரை நடராசன், க. பிரம்மநாயகம், அருண் பாஸ்கர் ஆகியோர் இருந்தனர். இந்த இதழில் குமரி மாவட்டத்தில் உள்ள எழுத்தார்வம் கொண்ட இளைஞர்களும் பல முற்போக்குப் பத்திரிகைகளில் எழுதி வந்த பலரும் கவிதைகள், கதைகள் எழுதினார்கள். இந்த இதழில் கவிதைகளே அதிகம் இடம் பெற்றன. சமுதாயப் பார்வையோடு கதைகள், கவிதைகள் எழுதவேண்டும் என்ற முற்போக்கு இலக்கிய உணர்வை அது இளைஞர்களிடம் தூண்டி விட்டது. புதிது புதிதாகப் பலர் எழுதலானார்கள்.

திறணாய்விலும் புதிய் வானம் அக்கறை காட்டியது. அவ்வப்போது சில புத்தகங்களுக்கு ஆய்வுரை எழுதியது. கவிமணியின் கையறு நிலைப் பாடல்கள் என்ற ஒப்பியல் திறனாய்வுக் கட்டுரையைத் தொடர்ந்து வெளியிட்டது. நாட்டுப் பாடல்களைத் தொகுத்து இதழ் தோறும் வெளியிட்டு வந்தது.

1975 செப்டம்பர் மாதம் தோன்றிய இதன் 1977 சனவரி இதழை (14) ஜீவா மலர் ஆகவும், அக்டோபர் இதழை (16) பாரதி மலராகவும் வெளியிட்டது. இடையில் ஏற்பட்ட தேக்கம் 16ஆம் இதழுக்குப் பிறகு நீண்ட காலம் கழித்து அதாவது மூன்று வருடங்கள் கழிந்து. மீண்டும் 1980 அக்டோபரில் 17ஆம் இதழ் வெளியானது. அதில் இனி இருமாத இதழாக வெளியாகும் என்று அறிவிப்பு வெளியானது. என்றாலும் இது நீண்டகாலம் வெளியாகவில்லை.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 192–195. 13 நவம்பர் 2021 அன்று பார்க்கப்பட்டது.
புது-உணர்வுப்பதிவுவாதத்தின் தொடக்கமாக அமைந்த *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம்.
**புது-உணர்வுப்பதிவுவாதம்** (Neo-Impressionism) என்பது, யோர்ச் சோராவினால் உருவாக்கப்பட்ட ஒரு கலை இயக்கம் ஆகும். சோராவின் புகழ்பெற்ற *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம், இவ்வியக்கத்தின் தொடக்கமாக அமைந்தது. இது முதன் முதலாகப் பாரிசில் இடம்பெற்ற கண்காட்சியொன்றில் காட்சிக்கு வைக்கப்பட்டிருந்தது. இக்காலப் பகுதியிலேயே பிரான்சில் நவீன காலத்தின் உச்ச கட்டம் உருவாகியிருந்தது. பல ஓவியர்கள் புது வழிமுறைகளைத் தேடத் தொடங்கியிருந்தனர். குறிப்பாக புது-உணர்வுப்பதிவுவாதத்தைப் பின்பற்றியவர்கள் நகரம், நிலத்தோற்றம், கடற்கரைகள் சார்ந்த நவீனக் காட்சிகளை வரைவதில் அக்கறை காட்டினர். கோடுகள், நிறங்கள் என்பவை தொடர்பான அறிவியல் அடிப்படையிலான விளக்கங்கள், புது-உணர்வுப்பதிவுவாதிகளின் சமகால ஓவியங்களின் பண்புருவாக்கத்தின்மீது செல்வாக்குச் செலுத்தின. இது தொடர்பில் புள்ளியிய, பிரிப்பிய நுட்பங்கள் குறிப்பிடப்படுகின்றன. ஏனெனில், புது-உணர்வுப்பதிவுவாத இயக்கத்தின் தொடக்ககாலத்தில் மேற்படி நுட்பங்களே முதன்மையான நுட்பங்களாக விளங்கின.

புது-உணர்வுப்பதிவுவாதமே ஓவியத்தில் முதல் உண்மையான புதிய அலையை உருவாக்கிய இயக்கம் எனச் சிலர் வாதிடுகின்றனர். 19 ஆம் நூற்றாண்டில் ஒரு இயக்கத்தை விரைவாக உருவாக்க புது-உணர்வுப்பதிவுவாதிகளால் முடிந்தது. பிந்திய கலை வெளிப்பாட்டுக்கு வழி சமைத்த அரசின்மையியத்துடன் இவ்வியக்கத்துக்கு இருந்த வலுவான தொடர்பு இதற்கு ஒரு காரணம். அக்கால அறிவியல், அரசின்மைக் கோட்பாடு, கல்விசார் ஓவியங்கள் குறித்த அக்கால வாதங்கள் என்பவற்றிடையே ஒரு இசைந்த நோக்கை ஏற்படுத்தும் முயற்சியே இந்த இயக்கமும், பாணியும் ஆகும்.

புது-உணர்வுப்பதிவுவாத ஓவியர்கள்
-------------------------------

* அன்னா பொச்
* யோன் மெட்சிங்கர்
* யோர்ச் சோரா

மேற்கோள்கள்
-----------

1. ↑  Hutton, John G. (2004). *Neo-Impressionism and the Search for Solid Ground: Art, Science, and Anarchism in Fin-de-siecle France*. Baton Rouge, Louisiana: Louisiana State University Press. பன்னாட்டுத் தரப்புத்தக எண்:0-8071-1823-0.
2. ↑  Lee, Ellen W.; Smith, Tracy E. (1983). Edelstein, Debra. ed. *The Aura of Neo-Impressionism: The W. J. Holliday Collection*. Indianapolis, Indiana: Indianapolis Museum of Art, [dist. by] Indiana University Press. பன்னாட்டுத் தரப்புத்தக எண்:0-936260-04-1. .
3. 1 2  Ward, Martha (1996). *Pissarro, Neo-Impressionism, and the Spaces of the Avant-Garde*. The University of Chicago Press. பக். 1. பன்னாட்டுத் தரப்புத்தக எண்:0-226-87324-2.. பார்த்த நாள்: 25 March 2015.

இவற்றையும் பார்க்கவும்
----------------------

* உணர்வுப்பதிவுவாதம்
Decade Volcanoesமெக்கின்லி(6,194 m)மெக்கின்லி  
(6,194 m)பிளாங்க்(4,810 m)பிளாங்க்  
(4,810 m)எல்பிரஸ்(5,642 m)எல்பிரஸ்  
(5,642 m)எவரெசுட்டு(8,848 m)எவரெசுட்டு  
(8,848 m)கிளிமஞ்சாரோ(5,895 m)கிளிமஞ்சாரோ  
(5,895 m)அக்கோன்காகுவா(6,961 m)அக்கோன்காகுவா  
(6,961 m)வின்சன்(4,892 m)வின்சன்  
(4,892 m)கொஸ்கியஸ்கோ(2,228 m)கொஸ்கியஸ்கோ  
(2,228 m)புன்சாக் ஜெயா(4,884 m)புன்சாக் ஜெயா  
(4,884 m)class=notpageimage| 7 கண்டங்களில் உள்ள ஏழு கொடுமுடிகளின் அமைவிடம்
**ஏழு கொடுமுடிகள்** என்பவை உலகின் 7 கண்டங்களில் உள்ள 7 மிக உயரமான மலைகளின் கொடுமுடிகளைக் (சிகரங்கள்) குறிக்கும். இம்மலைகள் அனைத்திலும் ஏறுவது மலையேறுவதில் பெரிய சாதனையாகக் கருதப்படுகிறது. ரிச்சர்டு பாசு (*Richard Bass*) என்பாரே இச்சாதனையை முதலில் 1980களில் செய்தார்.

ஏழு கொடுமுடிகளில் ஏறிய இந்தியர்கள்
----------------------------------

1. மல்லி மஸ்தான் பாபு
2. டஷி நுங்ஷி மாலிக் எனும் இரட்டை சகோதரிகள்
3. மாலவத் பூர்ணா

மேற்கோள்கள்
-----------

1. ↑  Seven Summits: Defining the Continents

| * பா
* உ
* தொ
ஏழு கொடுமுடிகள் |
| --- |
| 
ஆசியா: **எவரெசிட்**  •  
 தென் அமெரிக்கா: **அக்கோன்காகுவா**   • 
 வட அமெரிக்கா: **மெக்கின்லி மலை**  • 
 ஆப்பிரிக்கா: **கிளிமஞ்சாரோ மலை**  • 
 ஐரோப்பா: **எல்பிரஸ் மலை**   • 
 அண்டார்டிக்கா: **வின்சன் மாசிப்**   • 
 ஓசியானியா: **புன்சாக் ஜெயா** / **கொஸ்கியஸ்கோ மலை** 
 |
**இலியுகோபேனைட்டு** (*Leucophanite*) என்பது (Na,Ca)2BeSi2(O.OH.F)7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் இடம்பெற்றுள்ள இடத்தில் சீரியம் தனிமம் பதிலீடாக இடம்பெற்றும் இக்கனிமம் அறியப்படுகிறது. இனோசிலிக்கேட்டு வகை கனிமமாக அணைவுக் கூட்டமைப்பில் இலியுகோபேனைட்டு காணப்படுகிறது. 
கியூபெக், உருசியா போன்ற நாடுகளில் மஞ்சள், பச்சை, வெண்மை நிறங்களில் பெக்மாடைட்டு தீப்பாறைகளாகவும் கார வகை அணைவுப் பாறைகளாகவும் முச்சாய்வு படிகங்களாக இலியுகோபேனைட்டு தோன்றுகிறது. நார்வே, 
1840 ஆம் ஆண்டு நார்வே நாட்டின் லாங்கசுன்டிபோர்டு மாவட்டத்தில் இலியுகோபேனைட்டு முதன் முதலில் கண்டறியப்பட்டது. கிரேக்க மொழியில் வெண்மை என்ற பொருள் கொண்ட இலியுகோசு என்ற சொல்லையும் தோற்றம் என்ற பொருள் கொண்ட பேனின் என்ற சொல்லையும் சேர்த்து இலியுகோபேனைட்டு என்ற பெயர் உருவாக்கப்பட்டது.

மேற்கோள்கள்
-----------

1. ↑  Mineralienatlas
2. ↑  Mindat
3. ↑  Webmineral data
4. ↑  Mineral data publishing - PDF
5. ↑  Mineral galleries பரணிடப்பட்டது 2006-09-07 at the வந்தவழி இயந்திரம்

விக்கிமீடியா பொதுவகத்தில்,  
 ***இலியுகோபேனைட்டு***   
என்பதின் ஊடகங்கள் உள்ளன.
**இலியுகார்ட்டு விதி** *(Leuckart's law)* விலங்கின் கண்ணின் அளவு அதன் இயக்கத்தின் அதிகபட்ச வேகத்துடன் தொடர்புடையது என்று கூறும் ஓர் அனுபவ விலங்கியல் விதியாகும். 1876 ஆம் ஆண்டு முதல் இலியுகார்ட்டு விதி கூறப்பட்டு வருகிறது.  உடல் நிறை விளைவுகளை அனுமதித்த பின்னர் வேகமாக நகரும் விலங்குகள் பெரிய கண்களைக் கொண்டுள்ளன என்பது இவ்விதியின் மையக் கொள்கையாகும். பழைய நூல்களில் பொதுவாக இலியுகார்ட்டின் விகிதம்  என இவ்விதி குறிப்பிடப்படுகிறது. 1876 ஆம் ஆண்டில் உருடால்ப் இலியுகார்ட்டு இவ்விதியை முன்மொழிந்தார்.  
இக்கொள்கை ஆரம்பத்தில் பறவைகளுக்கு பயன்படுத்தப்பட்டது; பின்னர் அதைத் தொடர்ர்ந்து இது பாலூட்டிகளுக்கும் பயன்படுத்தப்பட்டுள்ளது.

சர்ச்சை
-------

2011 ஆம் ஆண்டு வெளியிடப்பட்ட 88 பறவை இனங்கள் பற்றிய ஓர் ஆய்வில், பறவைகளின் பறக்கும் வேகத்திற்கும் கண்களின் அளவுக்கும் பயனுள்ள தொடர்பு எதுவும் இல்லை என்று கூறப்பட்டுள்ளது.

மேற்கோள்கள்
-----------

1. ↑  Hugh Davson, Lewis Texada Graham (1974). *The Eye: Comparative physiology*, Volume 2. New York: Academic Press. p. 274.
2. ↑  Stewart Duke-Elder (1958). *System of Ophthalmology: The eye in evolution*, Volume 1 of *System of Ophthalmology*. London: Henry Kimpton. p. 401.
3. ↑  Leuckart, R. (1876). "Organologie des Auges. Vergleichende Anatomie". *Handbuch der gesamten Augenheilkunde*. Leipzig: Engelmann. பக். 145–301. .
4. ↑  A.N. Heard-Booth, E.C. Kirk (2012). The influence of maximum running speed on eye size: a test of Leuckart's Law in mammals. *Anatomical Record* **295** (6): 1053-1062. doi: 10.1002/ar.22480 PubMed.
5. ↑  M.I. Hall, C.P. Heesy (2011). Eye size, flight speed and Leuckart's Law in birds. *Journal of Zoology* **283**: 291–297. எஆசு:10.1111/j.1469-7998.2010.00771.x
**இலியா சந்தை** (*Lea Market*) பாக்கித்தான் நாட்டின் கராச்சி நகரத்தில் அமைந்துள்ள ஒரு சந்தையாகும். கராச்சி நகரத்தின் வளர்ச்சியில் பிரித்தானியப் பொறியியலாளர் மீசாம் லியா செய்த பங்களிப்புகளுக்காக சந்தைக்கு இவர் பெயரிடப்பட்டது.

இச்சந்தையில் உள்ள விற்பனையாளர்கள் பால் பொருட்கள், மீன், இறைச்சி மற்றும் காய்கறிகளை விற்கின்றனர். சந்தையில் பழைய மணிக்கூண்டு ஒன்றும் உள்ளது.

வரலாறு
------

இலியா சந்தை 1927 ஆம் ஆண்டு கட்டப்பட்டது. பிரித்தானியப் பொறியாளர் மீசாம் இலியாவின் பெயர் சந்தைக்கு சூட்டப்பட்டுள்ளது. ஒரு காலத்தில் நகரின் முக்கிய வர்த்தக மையமாகவும் இது இருந்தது.

முதலில், சந்தை மூன்று இரண்டு மாடி கட்டிடங்களைக் கொண்டிருந்தது. அயூப் கானின் ஆட்சியின் போது இறைச்சி விற்பனையாளர்களுக்கு இடமளிக்க கூடுதல் கட்டிடம் பின்னர் சேர்க்கப்பட்டது.

மேற்கோள்கள்
-----------

1. ↑  "KARACHI: Lea Market losing its past glory". 11 November 2008.
2. ↑  "مصر کے اوسیرس بازار سے کراچی کی لی مارکیٹ تک". 23 April 2021.
3. 1 2 3 4  "How government apathy turned the grand Lea Market into a flea market". 26 November 2019.
4. ↑  "لی مارکیٹ کا خاموش گھنٹہ گھر جس کی سوئیاں اب ساکت ہیں".
**இலித்தியம் வளையபெண்டாடையீனைடு** *(Lithium cyclopentadienide)* C5H5Li. என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கரிம இலித்தியம் சேர்மமான இது நிறமற்று திண்ம நிலையில் காணப்படுகிறது. கலந்துள்ள ஆக்சிசனேற்ற மாசுக்கள் காரணமாக சில மாதிரி உப்புகள் பெரும்பாலும் இளஞ்சிவப்பு நிறத்தில் கிடைக்கின்றன. இலித்தியம் நேர்மின் அயனியுடன் வளையபெண்டாடையீனைடு எதிர்மின் அயனி சேர்ந்து இச்சேர்மம் உருவாகிறது.

தயாரிப்பு
---------

வர்த்தக ரீதியாக இலித்தியம் வளையபெண்டாடையீனைடு டெட்ரா ஐதரோ பியூரோனிலுள்ள கரைசலாக விற்பனைக்கு கிடைக்கிறது. வளையபெண்டாடையீனை பியூட்டைல் இலித்தியத்துடன் சேர்த்து வினைப்படுத்துவதன் மூலம் இலித்தியம் வளையபெண்டாடையீனைடு தயாரிக்க முடியும். :

C5H6 + LiC4H9 → LiC5H5 + C4H10
கரைசலற்ற படிகநிலை இலித்தியம் வளையபெண்டாடையீனைடு அரிதாகவே தோன்றுகிறது. μ-η5:η5-C5H5 ஈந்தணைவிகளுக்கு இடையில் ஒன்று விட்டு ஒன்று அமைப்பில் முடிவற்ற சங்கிலியாக இலித்தியம் மையங்கள் கொண்ட இடையீட்டுச் சேர்மமாக இப்படிகங்கள் கருதப்படுகின்றன.  அமீன்கள் அல்லது ஈதர்கள் முன்னிலையில் வினைபுரிந்து இச்சேர்மம் கூட்டு விளைபொருள்களைக் கொடுக்கிறது. (η5-Cp)Li(TMEDA) என்ற கூட்டு விளைபொருள் இதற்கு உதாரணமாகும்.  வளையபெண்டாடையீனைல் ஒருங்கிணைவுச் சேர்மங்கள் தயாரிப்பில் இலித்தியம் வளையபெண்டாடையீனைடு ஒரு பொதுவான வினையாக்கியாகப் பயன்படுகிறது.

மேற்கோள்கள்
-----------

1. 1 2  Reent Michel, Regine Herbst-Irmer, Dietmar Stalke (2011). "Revealing Coordination Patterns in C5-Cyclic Lithium Organics". *Organometallics* **30**: 4379–4386. doi:10.1021/om200471e.
2. ↑  Robert E. Dinnebier; Ulrich Behrens; Falk Olbrich (1997). "Solid State Structures of Cyclopentadienyllithium, -sodium, and -potassium. Determination by High-Resolution Powder Diffraction". *Organometallics* **16**: 3855–3858. doi:10.1021/om9700122.
**இலில்லியன் மார்ட்டின் இலீக்** *(Lilian Martin-Leake)* (17 மார்ச்சு 1867, பாடிங்குட்டன், இங்கிலாந்து – 1962, பிடேபோர்டு, இங்கிலாந்து) ஒரு பிரித்தானிய வானியலாளரும் அறிவியல் ஆசிரியரும் அறிவியல் படவரைவாள்ரும் ஆவார். இவர் பிரித்தானிய வானியல் கழக உறுப்பினரும் ஆவார்.இவர் இக்கழகம் ஏற்பாடு செய்த 1900 மே 28 ஆம் நாளைய முழுச் சூரிய ஒளிமறைப்பு நிகழ்வில் பங்கேற்க இணைந்தார். இவர் அல்ஜியர்சு நகர இரேகன்சு விடுதிக் கூரையில் உள்ள வான்காணகத்தில் தன்னோடு இணைந்த நால்வருடன் சூரிய ஒள்முகட்டுக் கட்டமைப்பை75 மிமீ பொருள்வில்லை விட்டத் தொலைநோக்கியால் ஆய்வு செய்ய தங்கினார். இவர் அலைசு எவரெட் முன்மொழிவாலும் ஆன்னீ மவுந்தர், இரசல் ஆகியோரின் வழிமொழிவாலும் 1893 மே 31 ஆம் நாள் பிரித்தானிய் வானியல் கழகத்தில் சேர்ந்துள்ளார்.

இவர் அல்ஜியர்சில் 1900 மே 28 ஆம் நாளன்று நிகழ்ந்த ஒளிமறைப்பின் சூரிய வண்ணக்கோளத்தையும் கிடப்பியல் ஒளிப்புடைப்புகளையும் தொலைக்காட்சி ஒளிப்படத்தைக் கொண்டு வரைந்துள்ளார். இவர்து வண்ணக்கோள,, சூரிய ஒளிமுகட்டுப்படம் வண்ணக்கோளத்தில் செந்நிறப் புடைப்புகளைக் காட்டியது. இவை முன்னர் மலைகளாக கருதப்பட்டன.

வாழ்க்கை
--------

இவர் 1867 மார்ச்சு 17 ஆம் நாளன்று பிறந்தார்.இவரது தந்தையார் குடிமைப் பொறியாளரும் கொட்டை வடிநீர்(காப்பி) ஆலையளரும்மன வில்லியம் மர்ட்டின் இலீக் ஆவார்; தாயார் உலூயிசா ஆரியத் மார்ட்டின் இலீக் ஆவார். ஐந்து அக்கா தங்கையரும் இரண்டு அண்ணன் தம்பியருமாக ஏழு உடன்பிறப்புகள் உண்டு. இவர் தன் பள்ளிக் கல்வியை கேம்பிரிட்ஜில் உள்ள கிர்ட்டன் கல்லூரியில் 1886 இல் முடித்தார்; அக்கல்லூரியிலேயே தன் பட்டப்படிப்பை 1890 இல் முடித்துள்ளார்.[] இவருக்குப் பிரித்தானிய வானியல் கழகத்துக்குப் பரிந்துரைத்த இரசலும் அலைசு எவரெட்டும் ஓராண்டுக்கு முன்பு இதே கல்லூரியில் பட்டப்படிப்பினை முடித்துள்ளனர்.

இவர் 1896 முதல் 1900 வரை வின்செசுட்டர் உயர்நிலைப் பள்ளியில் அறிவியல் ஆசிரியையாக இருந்துள்ளார். இவர் 1914 இலிருந்து 1915 வரையிலும் மீண்டும் 1919 இலிருந்து 1928 வரையிலும் கல்வி வாரிய ஆய்வாளராக இரண்டு தடவை பணிபுரிந்துள்ளர்.

மேற்கோள்கள்
-----------

1. ↑  "Notices of the Association". *Journal of the British Astronomical Association* **11**: 47–48. November 1900. Bibcode: 1900JBAA...11...47.. ..
2. ↑  British Astronomical Association; Maunder, E. Walter (Edward Walter) (1901). *The total solar eclipse, 1900; report of the expeditions organized by the British astronomical association to observe the total solar eclipse of 1900, May 28*. University of California Libraries. London, "Knowledge" office. .
3. ↑  "1893JBAA....3..286. Page 286". *articles.adsabs.harvard.edu*. 2020-05-16 அன்று பார்க்கப்பட்டது.
4. ↑  "Solar Eclipse Newsletter, Volume 8, Issue 1" (PDF). *NASA*. January 2003. 2019-12-21 அன்று பார்க்கப்பட்டது.
5. ↑   *Knowledge. v. 1-40; Nov. 1881-Dec. 1917.*. **23**. London: Wyman [etc.]. .
6. ↑  Littmann, Mark; Espenak, Fred (2017-04-14) (in en). *Totality — The Great American Eclipses of 2017 and 2024*. Oxford University Press. பக். 91. பன்னாட்டுத் தரப்புத்தக எண்:978-0-19-251489-9. .
7. ↑  "England Births and Christenings, 1538-1975". 2019-12-21 அன்று பார்க்கப்பட்டது.
8. ↑  Teachers Registration Council - Registers 1914-1948, register number 1301
பரிசோதனை மற்றும் உற்றுநோக்கலில் கண்ணோட்டம்
**எர்சே - சேசு பரிசோதனைகள்** (Hershey–Chase experiments) என்பவை 1952 ஆம் ஆண்டில் நடத்தப்பட்ட ஆல்பிரெட் எர்சே மற்றும் மார்த்தா சேசு ஆகியோரால் மேற்கொள்ளப்பட்ட தொடர் பரிசோதனைகள் ஆகும். இந்த பரிசோதனைகளே  மரபணுத்தொகை பண்புகளுக்கு காரணமானவை டி. என். ஏ. என்பதை உறுதிப்படுத்திய சோதனைகள் ஆகும். 1869 ஆம் ஆண்டில் டி. என். ஏ அறியப்பட்டதிலிருந்து  பல அறிவியலாளர்கள் இச்சோதனைகளுக்கு முன்பு வரை புரதம் தான் மரபு வழி உள்ளார்ந்த பண்புகளை கடத்துபவை என நம்பியிருந்தனர். ஏனெனில், டி.என்.ஏ யானது உட்கருவிற்குள் அமைந்திருப்பதாலும், செயல்படாத்தன்மையுடன் இருப்பதாகத் தோன்றுவதாலும் பாசுபரசு சேகரித்து வைப்பதே இதன் வேலை என்றும் கருதப்பட்டது. எர்சே மற்றும் சேசு ஆகியோர் தங்களது பரிசோதனைகளில். நுண்ணுயிர்த் தின்னிகள், டி. என். ஏ மற்றும் புரதத்தால் ஆக்கப்பட்டவை என்றும், பாக்டீரியாக்களை தொற்றுக்குள்ளாக்கி, அவற்றின் டி.என்.ஏக்கள் வழங்கியின் செல்களுக்குள் நுழைகின்றன என்பதை நிரூபித்துக் காட்டினார். ஆனால், இவற்றின் பெரும்பான்மையான பண்புகள் மொத்தத்தில் இவ்வாறு செய்வதில்லை. இருப்பினும், முடிவுகள் முழமையானதாக இல்லை. எச்சே - சேசு தங்களின் சோதனைகளை விளக்குவதிலும், இவர்களுக்கு முந்தைய மற்றும் பிந்தைய முடிவுகளுக்கு டி.என்.ஏ தான் மரபுப் பொருள் என்பதை உறுதிப்படுத்தினர். 1969 ஆம் ஆண்டில், எர்சே மருத்துவம் அல்லது உடலியங்கியலுக்கான நோபல் பரிசினை மேக்சு டெல்ப்ரக் மற்றும் சால்வடார் லூரியா (வைரசுகளின் மரபியல் அமைப்பிற்குத் தொடர்பான கண்டுபிடிப்புகளுக்காக) ஆகியோருடன் பகிர்ந்து கொண்டார்.

மேற்கோள்கள்
-----------

1. ↑  "Independent functions of viral protein and nucleic acid in growth of bacteriophage". *J Gen Physiol* **36** (1): 39–56. 1952. doi:10.1085/jgp.36.1.39. பப்மெட்:12981234. பப்மெட் சென்ட்ரல்:2147348. .
2. ↑  Dahm R (January 2008). "Discovering DNA: Friedrich Miescher and the early years of nucleic acid research". *Hum. Genet.* **122** (6): 565–81. doi:10.1007/s00439-007-0433-0. பப்மெட்:17901982.
3. ↑  
"The Nobel Prize in Physiology or Medicine 1969". Nobel Foundation. 2011-04-06 அன்று பார்க்கப்பட்டது.
**செல்வக்கனி முஹம்மது யூனூஸ்** (*Selvakkani Mohamed Yoonus*, பிறப்பு: டிசம்பர் 25, 1924) ஹொங்கொங் வாழ் தமிழர் சமூகத்தால் மூத்தப் பிரமுகராக மதிக்கப்படும் ஒருவராவர். இவர் தமிழ் மொழி ஆர்வலரும், ஹொங்கொங் தமிழ் சமுதாயத்தின் தமிழ்மொழி சார்ந்த முன்னெடுப்புக்களுக்கு முதன்மையாய் நின்று பங்காற்றுபவரும் ஆவர். அத்துடன் ஹொங்கொங் தமிழ் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.

வாழ்க்கைக் குறிப்பு
-------------------

முஹம்மது யூனூஸ் பர்மாவில் பிறந்தார். இரண்டாம் உலகப் போரின் போது இவரது பள்ளிக்கல்வி தடைப்பட்டது. தமிழ், ஆங்கிலம், பர்மீயம் ஆகிய மொழிகளைச் சொந்த முயற்சியில் கற்றார். நேத்தாஜியின் இந்திய சுதந்திர லீக்-இல் கிளைச் செயலாளராகப் பணியாற்றினார். அகில பர்மா தமிழர் சங்கம் முதலான அமைப்புகளில் முன்கை எடுத்துச் செயல்பட்டவர். பர்மாவிலிருந்து வெளியான தொண்டன் பத்திரிக்கையில் பத்திகள் எழுதியிருக்கிறார். ரங்கூனில் பயண முகவாண்மையகம் நடத்தி வந்தார். பர்மாவில் இந்தியர்களின் வாழ்வுரிமைச் சிக்கல்கள் மிகுந்த போது, 1966ல் பர்மாவிலிருந்து ஹாங்காங்கிற்குப் புலம் பெயர்ந்தார். அது முதல் ஹாங்காங்கில் வசித்து வருகிறார். தமிழ்ப் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.

புத்தகம்
--------

அவரது பர்மிய அனுபவங்களை "எனது பர்மா குறிப்புகள்" என்ற புத்தகம் மூலம் தமிழ் உலகத்திற்கு இரண்டாம் உலகப் போரின் போது பர்மாவில் மக்களின் நிலை பற்றி வெளியிட்டார். இதை திரு. மு. இராமநாதன் அவர்கள் தொகுத்தளித்தார். இந்நூல் 2009, டிசம்பர் 31 ஆம் திகதி சென்னையில், காலச்சுவடு அரங்கத்தில் வெளியிடப்பட்டது. யூனஸ் தனது பர்மா வாழ்க்கைக் கதைகளை சொல்லச் சொல்ல, அவற்றை ஒலிப்பதிவு செய்து, பின்னர் அதனை முறையாகத் தொகுத்தே இந்நூல் உருவாக்கம் பெற்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-12-05 அன்று மூலம் பரணிடப்பட்டது. 2009-12-05 அன்று பார்க்கப்பட்டது.
2. ↑  நூல் வெளியீட்டு விழா சென்னையில்
3. ↑

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஹொங்கொங் தமிழ் வகுப்பு ஆண்டு விழா மலர்** |

* முஹம்மது யூனூஸ் தினமலர்
* முஹம்மது யூனூஸ் ஹாங்காங் தமிழ்ப் பண்பாட்டுக் கழகம்
* முஹம்மது யூனூஸ் தினமணி
* முஹம்மது யூனூஸ் பரணிடப்பட்டது 2012-04-11 at the வந்தவழி இயந்திரம் காலச்சுவடு
* முஹம்மது யூனூஸ்  மு. இராமநாதன்
* முஹம்மது யூனூஸ்  பரணிடப்பட்டது 2016-03-06 at the வந்தவழி இயந்திரம் திண்ணை இணைய இதழ்
* முஹம்மது யூனூஸ் பரணிடப்பட்டது 2018-09-27 at the வந்தவழி இயந்திரம் தமிழ்ச் சிகரம்
* முஹம்மது யூனூஸ் TCA History
* முஹம்மது யூனூஸ் பரணிடப்பட்டது 2016-03-04 at the வந்தவழி இயந்திரம் Kayal Connection
* செல்வக்கனி முஹம்மது யூனூஸ் அவர்களின் உரை பரணிடப்பட்டது 2010-09-02 at the வந்தவழி இயந்திரம்
* ஜெயமோகன்
* யூனூஸ் அவர்களின் நூல் குறித்த விளக்கம் **காணொளி**
**செல்லுலோஸ் அசிட்டேட்** (*Cellulose acetate*) என்பது ஒருவகை செயற்கை இழையாகும். இது 'இயற்கை உயிர்மம்’ என்று கூறப்படும் செல்லுலோஸிலிருந்து உருவாக்கப்படுகிறது. இதனை ‘அசிட்டேட் ரேயான்’ என்று அழைப்பதும் உண்டு. மென்மையான மரக்கூழுடன் குட்டை இழைப்பருத்தியையும் அத்துடன் அசெட்டிக் அமிலத்தையும் கலந்து வினைபுரியச் செய்வர். இதன்மூலம் செல்லுலோஸ் 'அசெட்டேட்’ எனும் புதிய சேர்மப்பொருள் கிடைக்கும். இதிலிருந்து செயற்கை இழை உருவாக்கப்படுகிறது. இவ்விதம் பெறப்பட்ட விளைபொருள் 'செலினேஸ் பட்டு' என அழைக்கப்படுகிறது. இந்த இழை நைலான் இழையைவிட வலுக் குறைந்ததாகும். இவ்விழையைக் கொண்டு ஆடை நெய்யப்படுகிறது. அதிலும் குறிப்பாக பெண்களுக்கான சேலைகள் அதிகம் நெய்யப் பயன்படுத்தப்படுகிறது. இது விலை மலிவானதாகும்.

அசிட்டேட் இழை ஆடைகள் பளபளப்பானவை. ஆனால், இவற்றை சலவைப் பெட்டி கொண்டு தேய்த்தால் இழை உருகி விடும். புகைபோன்றவை பட்டால் இதன் நிறம் மங்கிவிடும்.

செல்லுலோஸ் அசிட்டேட்டைக் கொண்டு சலவைப்பெட்டியின் மேல்கைப்பிடி, மூக்குக் கண்ணாடிச் சட்டம், பேனா போன்றவை செய்யப்படுகின்றன.

குறிப்புகள்
-----------

1. ↑  இளையர் அறிவியல் களஞ்சியம், மணவை முஸ்தபா, 1995, பக்கம் 10-11
**எமெரி விதி** (*Emery's rule*) என்பது பூச்சியியல் வல்லுநர் கார்லோ எமெரியால் முன்மொழியப்பட்ட பரிணாமம் குறித்தி உயிரியல் விதிகளுள் ஒன்றாகும்.

விளக்கம்
--------

1909ஆம் ஆண்டில், பூச்சியியல் வல்லுநர் கார்லோ எமெரி , பூச்சிகளிடையே சமூக ஒட்டுண்ணிகளாக இருப்பவை ஒட்டுண்ணி இனங்கள் அல்லது பேரினங்களுடன் நெருங்கிய தொடர்புடையவையாக இருக்கின்றன (எ.கா. க்ளெப்டோபராசைட்டுகள் ) என்று குறிப்பிட்டார். காலப்போக்கில், இந்த இன உறவுமுறை பல கூடுதல் நிகழ்வுகளில் அங்கீகரிக்கப்பட்டுள்ளன. மேலும் இத்தொடர்பு இப்போது **எமெரி விதி** என்று அழைக்கப்படுகிறது. இது ஹைமனோப்டெராவின் பல்வேறு உயிரலகுகளில் மிகவும் பிரபலமானது. எடுத்துக்காட்டாக, சமூக குளவியான *டோலிச்சோவ்சுபுலா அடெல்டெரினா* இதன் பேரினத்தின் பிற சிற்றினங்களான, *டோலிச்சோவ்சுபுலா நார்வேஜிகா* மற்றும் *டோலிச்சோவ்சுபுலா அரினேரியா* மீது ஒட்டுண்ணி வாழ்க்கை வாழ்கிறது. எமரியின் விதி பூஞ்சை, சிவப்புப் பாசி மற்றும் புல்லுருவி போன்ற பிற திணை உயிரினங்களுக்கும் பொருந்தும். இந்த முறையின் முக்கியத்துவமும் பொதுவான பொருத்தமும் இன்னும் விவாதங்களுக்குரிய விடயமாகவே இருக்கின்றன. ஏனெனில் பல விதிவிலக்குகளும் இதில் உள்ளன. இருப்பினும் இந்த நிகழ்வு நிகழும்போது ஒரு பொதுவான விளக்கம் என்னவென்றால், ஒட்டுண்ணிகள் ஓம்புயிரி இனங்களுக்குள்ளேயே சூழ்நிலைத் தகவுத்திறன் ஒட்டுண்ணிகளாகத் தொடங்கியிருக்கலாம் (சில வகை தேனீக்களில்). சிற்றினங்களுக்கிடையேயான ஒட்டுண்ணியாக நன்கு அறியப்பட்டவை, பின்னர் இனப்பெருக்க ரீதியாகத் தனிமைப்படுத்தப்பட்டு, மூதாதையர் இனங்களிலிருந்து பிரிந்தன (மாற்றுவழிச் சிற்றினம் தோன்றல்).

ஒரு ஒட்டுண்ணி இனம் அதன் புரவலருக்கு ஒரு தொகுதிப் பிறப்பில் சகோதர குழுவாக இருக்கும்போது, அந்த உறவு எமரியின் விதியினை "கண்டிப்பாக" கடைப்பிடிப்பதாகக் கருதப்படுகிறது. ஒட்டுண்ணி ஓம்புயிருடன் நெருங்கிய உறவினராக இருக்கும். ஆனால் சகோதரி இனங்கள் அல்ல. இந்த உறவு விதிக்கு "தளர்வான" பின்பற்றலில் உள்ளது.

மேற்கோள்கள்
-----------

1. ↑  Richard Deslippe (2010). "Social Parasitism in Ants". Nature Education Knowledge. 2010-10-29 அன்று பார்க்கப்பட்டது. In 1909, the taxonomist Carlo Emery made an important generalization, now known as Emery’s rule, which states that social parasites and their hosts share common ancestry and hence are closely related to each other (Emery 1909).
2. ↑  Emery, C. "Über den Ursprung der dulotischen, parasitischen und myrmekophilen Ameisen". *Biologisches Centralblatt* **29**, 352–362 (1909)
3. ↑  Carpenter, J. M. & Perera, E. P. (2006). Phylogenetic relationships among yellowjackets and the evolution of social parasitism (Hymenoptera: Vespidae, Vespinae). பரணிடப்பட்டது 2021-04-18 at the வந்தவழி இயந்திரம் *American Museum Novitates*, 1-19.
4. ↑  Dvořák, L. (2007). Parasitism of *Dolichovespula norwegica* by *D. adulterina* (Hymenoptera: Vespidae). பரணிடப்பட்டது 2016-03-04 at the வந்தவழி இயந்திரம் *Silva Gabreta*, 13(1) 65-67.
5. ↑  Wenseleers, Tom. "Intraspecific queen parasitism in highly eusocial bee" (PDF). *Biology Letters*. Royal Society Publishing. 28 செப்டம்பர் 2011 அன்று மூலம் (PDF) பரணிடப்பட்டது. 9 July 2011 அன்று பார்க்கப்பட்டது.
6. ↑  Hines, H. M. & Cameron, S. A. (2010). The phylogenetic position of the bumble bee inquiline *Bombus inexspectatus* and implications for the evolution of social parasitism. *Insectes Sociaux*, 57(4), 379-383.
**எம். அண்ணாமலை** (*M. Annamalai*) இந்தியாவைச் சேர்ந்த தென்னிந்திய மாநிலமான கர்நாடகாவின் ஒரு விண்வெளி விஞ்ஞானி ஆவார். சிறீ அரிகோட்டாவில் உள்ள சதீசு தவான் விண்வெளி மையத்தின் முன்னாள் இயக்குனரான இவர் இசுரோவில் விண்வெளி போக்குவரத்து அமைப்புகள் பிரிவில் மூத்த ஆலோசகர் பதவியை வகிக்கிறார்.

அண்ணாமலை பெங்களூருவில் உள்ள இந்திய அறிவியல் கழகத்தில் விண்வெளி பொறியியல் பாடத்தில் முதுகலை பட்டம் பெற்றுள்ளார். 1970 ஆம் ஆண்டு இசுரோவில் பணியில் சேர்ந்தார். உள்கட்டமைப்பு மேம்பாடு, வடிவமைப்பு, ஒருங்கிணைப்பு மற்றும் சோதனை போன்ற விண்வெளி வாகன ஏவுதலின் பல துறைகளில் பங்களிப்புசெய்த பெருமைக்குரியவராகக் கருதப்படுகிறார். மவுண்ட் அபுவில் உள்ள இயற்பியல் ஆராய்ச்சி ஆய்வகத்தின் 1.2 எம் அகச்சிவப்பு வானியல் தொலைநோக்கியையும், செயற்கைக்கோள்கள் மற்றும் ஏவுவாகனங்களைக் கண்காணிப்பதற்காக இசுரோ வலைப்பின்னலுக்கான பல அலைவாங்கி சாதனங்களையும் வடிவமைத்துள்ளார். 2011 ஆம் ஆண்டு அண்ணாமலைக்கு நான்காவது உயரிய குடிமை விருதான பத்மசிறீ விருதை வழங்கி மத்திய அரசு கௌரவித்தது.

இவற்றையும் காண்க
----------------

* சதீஸ் தவான் விண்வெளி மையம்
* இந்திய விண்வெளி ஆய்வு மையம்

மேற்கோள்கள்
-----------

1. 1 2  "Indian Space Research Organization". *2014*. Indian Space Research Organization. 29 September 2013 அன்று மூலம் பரணிடப்பட்டது. 22 November 2014 அன்று பார்க்கப்பட்டது.
2. ↑  "Padma Shri" (PDF). Padma Shri. 2014. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**எம். ஆர். சேதுரத்தினம் ஐயர்** என்றறியப்படும் **மனத்தட்டை ராமகிருஷ்ண சேதுரத்தினம் ஐயர்** (ஜனவரி 2 1888 - ?) ஒரு தமிழக அரசியல்வாதி. சென்னை மாகாணத்தின் வளர்ச்சித்துறை அமைச்சராக மார்ச் 16, 1928 முதல் அக்டோபர் 27, 1930 வரை பணியாற்றியவர்.

வாழ்க்கைக் குறிப்பு
-------------------

திருச்சியில் பிறந்த சேதுரத்தினம் ஐயர், குளித்தலைப் பள்ளி, தேசிய உயர்நிலைப்பள்ளி திருச்சி, புனித வளனார் பள்ளி திருச்சி ஆகியவற்றில் கல்வி கற்றார்.

அரசியல் வாழ்வு
--------------

இந்திய தேசிய காங்கிரசு கட்சியிலிருந்து பிரிந்து போன சுவராஜ் கட்சியில் இணைந்து தன் அரசியல் வாழ்வைத் துவக்கினார். திருச்சி மாவட்டக் குழுவிற்கு (ஜில்லா போர்டு) தேர்ந்தெடுக்கப்பட்டார். 1920, 1923 மற்றும் 1926 தேர்தல்களில் திருச்சி பொதுத் தொகுதியிலிருந்து வெற்றி பெற்று சென்னை மாகாண சட்டமன்றத்துக்கு மூன்று முறை தேர்ந்தெடுக்கப்பட்டார்.

அமைச்சரவையில் இடம்
------------------

1928ல் ப. சுப்பராயன் அரசுக்கு நெருக்கடி ஏற்பட்ட போது அதற்கு உதவினார். சைமன் கமிஷன் சென்னை வந்த போது அரசு அதற்கு வரவேற்பளித்தது. அதனை சுவராஜ் கட்சியினர் எதிர்த்தனர். அரசின் முடிவை எதிர்த்து, சுப்பராயனின் அமைச்சர்கள் ஆற்காடு ரங்கநாத முதலியாரும் ஆரோக்கியசாமி முதலியாரும் பதவி விலகினர். அரசு கவிழாமல் தப்பிக்க சுப்பராயன் நீதிக்கட்சியின் ஆதரவையும் சில் சுவராஜ் கட்சி உறுப்பினர்களின் ஆதரவையும் நாடினார். சேதுரத்தினம் ஐயர் சுப்பராயனுக்கு ஆதரவளித்து அவரது அமைச்சரவையில் இடம் பெற்றார். இதனால் சுவராஜ் கட்சியினர் அவரைத் துரோகி என்று பழித்தனர். ஐயர் சென்னை மாகாணத்தின் வளர்ச்சித்துறை அமைச்சராகப் பணியாற்றினார்.

|
|  |
| முன்னர்**ஆரோக்கியசாமி முதலியார்** | **சென்னை மாகாண வளர்ச்சித்துறை அமைச்சர்**மார்ச் 16, 1928 – அக்டோபர் 27, 1930 | பின்னர்**பொ. தி. இராசன்** |

மேற்கோள்கள்
-----------

1. ↑  The Times of India directory and year book including who's who, Volume 21
2. 1 2 3   *The Who's who in Madras: A pictorial who's who of distinguished personages, princes, zemindars and noblemen in the Madras Presidency*. Pearl Press. 1939. பக். 128.
3. ↑   *Justice Party Golden Jubilee Souvenir*. 1968. பக். 96.
4. ↑  Ē. Es Vēṇu (1987). *Anna and the Crusade*. Nakkeeran Pathippagam. பக். 70.
எகிப்தில் காளான் பாறை
இசுரேலின், நெகேவ் டிம்னா பூங்காவில் உள்ள காளான் பாறைகள்
**காளான் பாறைகள்** அல்லது **பீடப்பாறைகள்** (Pedestal Rock அல்லது Mushroom Rock) என்று அழைக்கப்படுவது ஒருவகை இயற்கைப் பாறை அமைப்பாகும். இதன் பெயருக்கு ஏற்ப இப்பாறை காளானை ஒத்து இருக்கும்.
கடின மற்றும் மென்மையான அடுக்குகளால் ஆன பாறையானது காற்றினால் கடத்தி கொண்டு வரப்படும் மணல் துகள்களினால் தாக்கப்படுகின்றது.
அப்போது மென் அடுக்குகளானது கீழ் பகுதியில் இருப்பின் மேலே உள்ள கடின அடுக்கினை விட வேகமாக அரிக்கப்படுகிறது.
இவ்வாறான நீண்டகால அரிப்பினால் பாறைத்தூணானது தரையை ஒட்டி மட்டும் அரிப்புக்கு ஆளாகி மேற்புரம் விரிந்த நிலையில் காளான் போன்று தோற்றமளிப்பதால் இப்பெயர் பெற்றன. இவ்வாறான பாறைகள் பீடப்பாறைகள் எனவும் அழைக்கப்படுகிறது.
 காளான் பாறைகள் யார்டாங் பாறைகளுடன் உறவு உடையவை என்றாலும் வேறுபட்டவை.

தமிழ்நாட்டில் காளான் பாறைகள்
----------------------------

இந்தியாவில் இவ்வகைப் பாறைகள் தார் பாலைவனப்பகுதியில் கண்டறியப்பட்டுள்ளன. தமிழ்நாட்டில் கிருஷ்ணகிரி மாவட்டத்தின் எல்லையில்திருப்பத்தூர் மாவட்டம் திருப்பத்தூர் வட்டம், கந்திலியை அடுத்த தோக்கியம் கிராமத்தில், கதிரியப்பன் கோயில் வட்டம் என்னும் இடத்தில் காளான் பாறைகள் உள்ளது கண்டறியப்பட்டுள்ளது.

மேற்கோள்கள்
-----------

1. ↑  தமிழ்நாடு பாட நூல் கழகம், சென்னை-6, பதிப்பு 2013, ஏழாம் வகுப்பு, முதல் பருவம், தொகுதி 2, பக்கம் 267
2. ↑  The Facts on File. Earth Science Handbook
3. ↑  "தென் இந்தியாவில் முதல் முறையாககிருஷ்ணகிரி மாவட்ட எல்லையில் காளான் பாறைகள் கண்டுபிடிப்பு". *செய்தி*. தினமணி. 1 அக்டோபர் 2017. 2 அக்டோபர் 2017 அன்று பார்க்கப்பட்டது.
**கீரம்பூர் பெருமாள் கோயில்** தமிழ்நாட்டில் நாமக்கல் மாவட்டம், கீரம்பூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பெருமாள் சன்னதியும், பாமா, ருக்மணி, விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகுண்ட ஏகாதசி முக்கிய திருவிழா நடைபெறுகிறது. காத்திகை தீபம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கீரனூர் முத்து** (1943-1965) என்று அறியப்படும் முத்து, இந்தியாவில் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, நஞ்சருந்தி இறந்த ஒரு போராளி ஆவார்.

வாழ்க்கை
--------

புதுக்கோட்டை மாவட்டத்தில் உள்ள அறந்தாங்கி, பாலைவனம் ஜமீனைச் சேர்ந்த சின்னச்சுனையக்காடு என்ற கிராமத்தில் 1943 இல் பிறந்தவர். இவர் 7ஆம் வகுப்புவரை படித்தவர். படிக்கும் போதே தமிழ் ஆர்வத்துடனும், பற்றுடனும் இருந்து வந்தார். குடும்பச் சூழ்நிலை காரணமாக மேற்கொண்டு படிக்காமல் தன் தந்தையுடன் வேளாண் பணியில் ஈடுபட்டு வந்தார். பிறகு 1965ஆம் ஆண்டு புதுக்கோட்டை, குளத்தூர் வட்டத்தில் உள்ள கீரனூரில் உணவு விடுதியில் வேலை பார்த்து வந்தார்.

இந்தித் திணிப்பை எதிர்த்துப் போராட்டம்
--------------------------------------

1965 இந்தித் திணிப்பு எதிர்ப்பு போராட்டத்தில் ஈடுபட்டும் வந்த பலர் தீக்குளித்தும், நஞ்சருந்தியும் இறந்த செய்திகளும், ஆயிரக்கணக்கானோர் தடியடி துப்பாக்கி சூட்டுக்கு ஆளான கொடுமைகளைப் படித்தும் கேள்விபட்டும் அறிந்து மனம் வருந்தினார்.

தற்கொலை
-------

"இந்தி தணிப்பை நிறுத்துங்கள்" என்று அன்றைய முதல்வர் பக்தவச்சலத்திற்கும், "தமிழைக் காக்கப் பாடுபடுங்கள்" என்று அண்ணாவுக்கும் கடிதங்களை எழுதி வைத்துக் கொண்டு 1965 பிப்பிரவரி மாதம் நஞ்சுண்டு இறந்து கிடந்தார். 1967இல் தி.மு.க ஆட்சிக்கு வந்தபின் முத்து இறந்து கிடந்த இடத்தில் சீரணி அரங்கம் ஒன்று கட்டப்பட்டு தியாகி முத்து சீரணி அரங்கு எனப் பெயர் சூட்டப்பட்டது.

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 21
3. ↑  "மொழிப்போர் ஈகி" கீரனூர் முத்து". akaramuthala.in. 25 ஏப்ரல் 2016 அன்று பார்க்கப்பட்டது.
4. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 22

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**கீரிமலை** (*Keerimalai*) இலங்கைத் தீவின் யாழ்ப்பாண மாவட்டத்தில் குன்றும் நன்னீருற்றும் கொண்ட ஒரு புண்ணிய தலமாகும். இங்கு வரலாற்றுப் புகழ் வாய்ந்த நகுலேச்சரம் சிவாலயம், கனிம நீரூற்று ஆகியன அமைந்துள்ளன.

அமைவிடம்
--------

கீரிமலை யாழ்ப்பாண நகரில் இருந்து கிட்டத்தட்ட 25 கிமீ வடக்கேயும், காங்கேசன்துறை தொடருந்து நிலையத்தில் இருந்து 2 மைல் மேற்கேயும், பலாலி விமான நிலையத்தில் இருந்து 6 மைல் மேற்கேயும் அமைந்துள்ளது.

கீரிமலையின் வடக்கே பாக்குநீரிணைக் கடல் உள்ளது. கிழக்கே மாவிட்டபுரம், தெற்கே கருகம்பனை, மேற்கே இளவாலை ஆகியன இதன் எல்லைக் கிராமங்களாகும். கீரிமலையின் நில மட்டம் இதன் அயல் கிராமங்களை விட சிறிது உயர்ந்துள்ளது. கடற்கரை முருகைக்கல் பூச்சிகளினால் உண்டாகும் கற்பாறைகளினால் அமைந்துள்ளது.

பெயர்க் காரணம்
--------------

கீரிமலை நீரூற்று
இங்குள்ள நன்னீரூற்றில் (தீர்த்தத்தில்) கீரிமுகம் கொண்ட ஒரு முனிவர் தீர்த்தமாடி இங்குள்ள குன்றில் தவமிருந்து கீரிமுகம் மாறப் பெற்றார். இதனால் இத்தலம் கீரிமலை என அழைக்கப்பட்டு வருகிறது என்பது கர்ண பரம்பரைக் கதையாகும். கிபி 8-ஆம் நூற்றாண்டில் குதிரை முகத்தைக் கொண்ட மாருதப்புரவீகவல்லி என்னும் சோழ இளவரசி இங்கு தீர்த்தமாடித் தனக்கிருந்த குதிரை முகம் மாறப் பெற்றாள் என்றும் வரலாறு கூறுகின்றது.

இங்குள்ள கோயில்கள்
------------------

நகுலேசுவரமே கீரிமலையில் உள்ள முக்கிய சிவாலயம் ஆகும். இதனை விட வேறும் பல கோயில்கள் உள்ளன.

* நகுலேச்சரம்
* கடற்கரைச் சித்தி விநாயகர் கோயில்
* மாரியம்மன் கோயில்
* குழந்தைவேற்சுவாமி சமாதிச் சிவாலயம்
* சுப்பிரமணியர் ஆலயம்
* காசி விசுவநாதர் கோயில்
* கிருஷ்ணர் கோயில்

மடங்கள்
-------

இங்குள்ள ஆலயங்களைத் தரிசிக்க வருவோர்க்கும், நோயாளிகள், பிதிர்க்கடன் ஆற்ற வருவோர் ஆகியோருக்காக பல மடங்கள் இங்கு அமைக்கப்பட்டுள்ளன. அவையாவன:

* சிறாப்பர் மடம்
* வைத்தியலிங்கம் மடம்
* கிருஷ்ணபிள்ளை மடம்
* பிள்ளையார்கோயில் மடம்
* நாராயணபூடர் புண்ணிய தரும மடம்
* துறவிகளாச்சிரமம்

மேற்கோள்கள்
-----------

1. ↑  "Keerimalai". *Tamilnet*. 2007-10-07.. பார்த்த நாள்: 2009-01-24.
2. 1 2 3 4 5  செல்லையா, த.‎‎ (1952). "கீரிமலை வரலாறு - நூலகம்". *நகுலேசுவர சனசமூக வெளியீடு*. 18-08-2017 அன்று பார்க்கப்பட்டது. Check date values in: `|accessdate=` (உதவி)
3. ↑  "Salt on Old Wounds: The Systematic Sinhalization of Sri Lanka’s North, East and Hill Country (2012) - Annex III (Destruction of Hindu Temples)". .

விக்கிமீடியா பொதுவகத்தில்,  
 ***கீரிமலை***   
என்பதின் ஊடகங்கள் உள்ளன.
**எம்.ஆர். கலைச்செல்வன்** (1943) ஈழத்துத் தமிழ் நாடக வளர்ச்சிக்குக் காத்திரமான பங்களிப்பை வழங்கியவர்.

நாடக வாழ்வில்
-------------

1959 இல் தமிழ்நாட்டிலிருந்து வந்த எம். என். இராஜரத்தினம் பிள்ளை பிரபல எழுத்தாளர் அரு. இராமநாதன் எழுதிய "அசோகன் காதலி' என்ற நாவலைத் தழுவி "இளவரசன்' என்ற பெயரில் நாடகத்தைத் தயாரித்தார். இதுவே கலைச்செல்வனின் முதல் நாடகமாகும். இந்நாடகம் 1959 ஆம் ஆண்டு பொரளை வை.எம்.பி.ஏ. மண்டபத்தில் மேடையேறியது. 'மனோரஞ்சித கானசபாவில் சேர்ந்து கலைச்செல்வன் நடிப்பு, பாட்டு, வாத்தியக் கருவி இயக்குதல் போன்றவற்றை நன்கு கற்று "மலர்ந்த வாழ்வு" என்ற நாடகத்தில் ஒரு துணைப் பாத்திரத்தை ஏற்று நடித்துள்ளார். இதைத் தொடர்ந்து "மரணத்தின் மடியிலே' என்ற நாடகத்திற்கு கலைச்செல்வன் கதை எழுதினார். அவர் தந்தையார் கே.எம்.எஸ். பிள்ளை நடித்தார்.

கலைச்செல்வனின் அற்புதமான நடிப்பையும் ஆற்றலையும் வியந்து நடிகவேள் லடிஸ் வீரமணி தன்னுடைய நாடகங்களில் இவரை நடிக்க வைத்தார்.

கலைச்செல்வன் இலங்கை வானொலியிலும் நாடகங்களை எழுதி குரலொலிக் கலைஞராகப் பணியாற்றினார். 1962 ஆம் ஆண்டு "எதனைக் கண்டான்' என்ற நாடகத்திற்கு கதை, வசனம், இயக்கம் நடித்தும் காட்டினார். அதன் பின்னர் "புயலில் ஒரு மலர்' "நீதியின் நிழல்', "எதிர் நீச்சல்' ஆகிய நாடகங்களை இயக்கி நடித்தார்.

இச் சந்தர்ப்பத்தில் எழுத்தாளர் அ. ந. கந்தசாமியின் தொடர்பு கிடைத்தது. இவர்தான் சமூகம் பற்றிய சிந்தனையை கலைச்செல்வனுக்கு உண்டு பண்ணினார். இவரின் அறிவுறுத்தலினால் "மனித தர்மம்' என்ற புரட்சிகரமான நாடகத்தை 1969 இல் லேக் ஹவுஸ் நிறுவனத்தால் நடத்தப்பட்ட தினகரன் தமிழ் நாடக விழாவில் கலைச்செல்வன் நடித்து பாராட்டுக்களையும், 6 விருதுகளையும், மிகவும் சிறந்த இயக்குநர் என்ற பெயரையும், கௌரவத்தையும் பெற்றுக் கொண்டார்.

கலைச்செல்வன் லடிஸ் வீரமணியின் இயக்கத்தில் "சலோமியின் சபதம்" நாடகத்தில் விவிலியத்தில் வரும் ஜொகனான் (ஜோன் த பப்டிஸ்ட்) பாத்திரத்தில் வெகு சிறப்பாக நடித்தார்.

இதுவரை கலைச்செல்வன் 60 நாடகங்களை மேடையேற்றியதுடன், 1000 இற்கு மேற்பட்ட தடவைகள் நடாத்தியுமுள்ளார். 35 நாடகங்களை இயக்கியுள்ளார். 24 நாடகங்களை எழுதியுள்ளார். 20 தமிழ், சிங்கள தொலைக்காட்சி நாடகங்களில் நடித்துள்ளார்.

திரைப்பட நடிகராக
----------------

நான் உங்கள் தோழன் என்ற தமிழ்த் திரைப்படத்திலும் "ஆகாயப்பூக்கள்" என்ற சிங்களப் படத்திலும் நடித்துள்ள இவர், "மகரந்தம்'என்ற காணொளித் தொகுப்பொன்றையும் வெளியிட்டுள்ளார்.

இதழாசிரியராக
------------

"இலங்கை தேசிய தொழிலாளர் காங்கிரஸினால் வெளியிடப்பட்ட "விடிவு', சூரியன், "கதிரவன்' ஆகிய பத்திரிகைகளின் பிரதம ஆசிரியராக கலைச்செல்வன் பணியாற்றியுள்ளார்.

வெளியிட்ட நூல்கள்
-----------------

* கலைச்­செல்­வனின் குறு­நா­ட­கங்கள் (2015)

விருதுகள்
---------

* "முதுகலைஞர் விருது" (இலங்கை அரசு, 2008)
* இலங்கை இந்திய வம்சாவளி மக்கள் முன்னணியின் சார்பில் ´கலாவித்தகர்" எனும் பட்டம் வழங்கப்பட்டது.
* திருச்சி கலைக்காவேரி நுண்கலைக் கல்லூரியில் நடைபெற்ற தமிழ் கலாசார பாதுகாப்பு சர்வதேச மாநாடு 2012 இல் "செம்மொழித் தமிழ்த் தென்றல்" என்ற பட்டம் வழங்கப்பட்டது.
* கொழும்பு தமிழ் சங்கத்தில் 2012 சனவரி 14 இல் நடைபெற்ற சிகரம் தொட்ட செம்மல்களுக்கான பாராட்டு விழாவில் தங்கப்பதக்கம் அணிவித்து "கலைச்செம்மல்" என்ற விருதும் வழங்கப்பட்டது.
* *மனித தர்மம்* என்ற இவரது நாடக நூல் 2010 ஆம் ஆண்டுக்கான யாழ் இலக்கிய வட்டம் - இலங்கை இலக்கியப் பேரவை விருதைப் பெற்றது.

வெளி இணைப்புகள்
---------------

* இன்று முதுகலைஞர் விருது பெறும் கலைச்செல்வன் (தினக்குரல்)
[*தொடர்பிழந்த இணைப்பு*]
* குழந்தைக்குப் பால் வாங்குவதற்காக பாக்குவெட்டியை விற்ற கலைஞன்
[*தொடர்பிழந்த இணைப்பு*]
**சுந்தர் ராவ் நட்கர்ணி** (*Sundar Rao Nadkarni*) ஓர் இந்திய திரைப்பட நடிகரும், ஆசிரியரும், ஒளிப்பதிவாளரும், தயாரிப்பாளரும், இயக்குனரும் ஆவார். ஏவிஎம் நிறுவனத்தின் தயாரிப்பில் 1940ஆம் ஆண்டில் தெலுங்கில் வெளியான "பூகைலாஷ்" என்ற முதல் வெற்றிப் படத்தின் இயக்குநராக இருந்தார். பின்னர் 1944 ஆம் ஆண்டு வெளிவந்து சாதனைப்படைத்த ஹரிதாஸ் என்ற தமிழ்த் திரைப்படத்தையும் இயக்கியிருந்தார்.

ஆரம்ப கால வாழ்க்கை
------------------

சுந்தர் ராவ் நட்கர்ணி மங்களூரில் ஒரு கொங்கணி பேசும் குடும்பத்தில் பிறந்தார். சூர்யா பிலிம்ஸ் தயாரித்த ஊமைத் திரைப்படங்களில் நடிகராக பெங்களூரில் தனது வாழ்க்கையைத் தொடங்கினார். பின்னர், மும்பைக்கு சென்று, திரைப்பட இயக்கத்திலும், படத்தொகுப்பிலும் ஈடுபட்டார். அப்போது சபாபதியின் வெற்றிக்குப் பிறகு, மற்றொரு நகைச்சுவைத் திரைப்படத்தை உருவாக்க முயன்று வந்த ஆவிச்சி மெய்யப்பச் செட்டியார் கண்ணில் பட்டார். அதன் பிறகு, இவர் கோயம்புத்தூரிலும், இறுதியாக சென்னையிலும் நிரந்தரமாக குடியேறினார்.

1942ஆம் ஆண்டில், என் மனைவி என்ற தமிழ் திரைப்படத்தை இயக்கினார். இதன் வெற்றியைத் தொடர்ந்து, நட்கர்ணி மற்ற வெற்றிகரமான தமிழ் படங்களையும் இயக்க ஆரம்பித்தார். 1944இல் வெளிவந்த "ஹரிதாஸ்" இவரது மிகப்பெரிய வெற்றித் திரைப்படமாகும். இது ஒரு திரையரங்கில் 110 வாரங்கள் ஓடிய முதல் தமிழ் படம் என்ற சாதனையைப் படைத்தது. இவர் பல சிறந்த தமிழ் நடிகர்களை இயக்கியுள்ளார். குறிப்பாக "ஹரிதாஸ்" (1944) படத்தில் தியாகராஜ பாகவதர், டி. ஆர். ராஜகுமாரி ஆகியோரையும், கிருஷ்ண விஜயம் (1950) படத்தில் பி. வி. நரசிம்ம பாரதியையும், மகாதேவி (1957) படத்தில் ம. கோ. இராமச்சந்திரன், சாவித்திரி ஆகியோரையும் இயக்கியிருந்தார்.

| ஆண்டு | தலைப்பு | பங்கு (கள்) | மொழி | குறிப்புகள் |
| --- | --- | --- | --- | --- |
| 1928 | *மாயா நா ரங்* | இயக்குனர் | ஊமைத் திரைப்படம் |  |
| 1930 | *ரந்தீர்* | இயக்குனர் | ஊமைத் திரைப்படம் |  |
| *கலிகோ நோ கோப்* | இயக்குனர் | ஊமைத் திரைப்படம் |  |
| *தூம்கேது* | இயக்குனர் | ஊமைத் திரைப்படம் |  |
| 1931 | *ஜிந்தகி நு ஜுகர்* | இயக்குனர் | ஊமைத் திரைப்படம் |  |
| *தீர்-இ-கட்டில்* | இயக்குனர் |  |  |
| *குர்பானி* | இயக்குனர் |  |  |
| *இஷ்க் ஓ அஞ்சம்* | இயக்குனர் |  |  |
| *பாஸ் பகதூர்* | இயக்குனர் |  |  |
| *ஆசீர்-இ-ஹிர்ஸ்* | இயக்குனர் |  |  |
| 1939 | சாந்த சக்குபாய் | இயக்குனர், ஆசிரியர், நடிகர், பாடகர் | தமிழ் |  |
| 1940 | *பூகைலாஸ்* | இயக்குனர் | தெலுங்கு |  |
| 1942 | என் மனைவி | இயக்குனர் | தமிழ் |  |
| 1944 | ஹரிதாஸ் | இயக்குனர் | தமிழ் |  |
| 1946 | வால்மீகி | இயக்குனர் | தமிழ் |  |
| 1950 | கிருஷ்ண விஜயம் | இயக்குனர் | தமிழ் |  |
| 1953 | அழகி | இயக்குனர் | தமிழ் |  |
| 1955 | கோடீஸ்வரன் | இயக்குனர் | தமிழ் |  |
| 1957 | *மஹாதேவி* | இயக்குனர் | தமிழ் |  |
| 1963 | சாந்தா துக்காராம் | இயக்குனர் | கன்னடம் | கன்னடத்தில் சிறந்த திரைப்படத்திற்கான தேசிய திரைப்பட விருது |

மேற்கோள்கள்
-----------

1. ↑  Dhananjayan, G. (2014-11-03) (in en). *PRIDE OF TAMIL CINEMA: 1931 TO 2013: Tamil Films that have earned National and International Recognition*. Blue Ocean Publishers. . 
[*தொடர்பிழந்த இணைப்பு*]
2. ↑

* Randor Guy (18 July 2008). "En Manaivi 1942". *தி இந்து*. Archived from the original on 25 ஜனவரி 2013. .
**திருஉத்திரகோசமங்கை வராகி என்ற மங்கை மாகாளியம்மன் கோயில்** தமிழ்நாட்டில் இராமநாதபுரம் மாவட்டம், திருஉத்திரகோசமங்கை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுயம்பு வராஹி அம்மன் சன்னதியும், மங்கைமகாளி, மகாகணபதி, கன்னிமூலகணபதி, வள்ளிதெய்வானை சுப்பிரமணியர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. புரட்டாசி மாதம் நவராத்திரி 10 நாள் திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**லனாவோ டெல்நோ ர்டே** (Lanao del Norte) என்பது பிலிப்பீன்சின் மின்டனவின், வடக்கு மின்டனவுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இது 1959 ஆம் ஆண்டில் ஸ்தாபிக்கப்பட்டது. இதன்த லைநகரம் துபொத் ஆகும். இதன் தற்போதைய மாகாண சபை ஆளுநர் *இமெல்டாபங்ங்கிங் சியூ. டிமபொரோ* (Imelda "Angging" Q. Dimaporo) ஆவார். இதன் மொத்த நிலப்பரப்பளவு 3,346.57 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லனாவோ டெல்நோ ர்டே மாகாணத்தின் சனத்தொகை 676,395 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 40ஆம் மாகாணமாகவும் சனத்தொகையின் அடிப்படையில் 43ஆம் மாகாணமாகவும் காணப்படுகின்றது. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 200 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 46ஆம் மாகாணம் ஆகும். அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. 
இம்மாகாணத்தில் 462 கிராமங்களும், 22 மாநகராட்சிகளும் உள்ளன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-11 அன்று பார்க்கப்பட்டது.CS1 maint: unfit url (link)
கான்கரேஜ் பசு
கான்கரேஜ் காளை
பிரேசிலில் ஒரு கான்கரேஜ் (குஸ்ராத்)
**காங்க்ரேஜ் மாடு** (Kankrej cattle ) என்பது இந்தியாவைச் சேர்ந்த நாட்டு மாட்டு இனமாகும். இந்த மாடுகள் குசராத் மாநிலம் பனாஸ்காண்டா மாவட்டம், வடக்கு மும்பையின் மேற்கு கடற்கரையில உள்ள பாரத் பகுதியை பூர்வீகமாக‍க் கொண்டவை. மொஹஞ்சதாரோ சித்திரமுத்திரையில் காட்டப்பட்டிருக்கும் காளையானது இந்த மாட்டு இனக் காளைதான் என்று வல்லுநர்கள் கூறுவதாக கூறப்படுகிறது. இந்த மாடுகள் பன்னாய், நாகர், தளபதா, வாட்தாத், வடியார், வாட்தியார், வாடியல் என்ற வேறு பெயர்களாலும் அழைக்கப்படுகின்றன.  இம்மாடுகள் வெள்ளை கலந்த சாம்பல் நிறம் அல்லது அடர்ந்த கருப்பு நிறத்துடனும் காணப்படுகின்றன. இவை வேகமான, அதிக திறனுடைய வேலைகளுக்கு பெயர் பெற்றவை. உழவிற்கும் வண்டி இழுப்பதற்கும் பயன்படுகின்றன. **குசராத் மாடுகள்** இந்தியாவில் இருந்து இறக்குமதி செய்யப்பட்ட கான்கரேஜ் மாட்டு இனத்திலிருந்து உருவாக்கப்பட்ட மாட்டு இனம் ஆகும். இதற்கு வைக்கப்பட்ட பெயர் குசராத் என்ற பெயரின் போர்த்துகீசிய மொழி உச்சரிப்பான குஸ்ராத் என இடப்பட்டது. இவை உயரமாகவும் இணையான உயர்ந்த கொம்புகளுடனும் மாட்டிறைச்சிக்கு உகந்த இனங்களாக வளர்க்கப்படுகின்றன. இந்த காளைகளின் நிறம் பொதுவாக உடல்பகுதி சாம்பல் நிறத்திலும், தலை மற்றும் பின் உடல்பகுதி கருத்தும் உள்ளதாக இருக்கும். அமெரிக்காவில் உருவாக்கப்பட்ட மாட்டினமான பிரம்மன் மாடு குஸராத் மற்றும் கான்கரேஜ் மாடுகளை கிர் மற்றும் நில்லோரி போன்ற மாடுகளுடன் இனக்கலப்பு செய்து உருவாக்கப்பட்டது ஆகும். இவை வெப்ப மண்டல மாடுகளின் இயல்பான தோற்றத்தில் தோளில் திமிலுடன் இருக்கும். இந்த விலங்கு வெப்பத்தை தாங்க‍க்கூடியதாகவும் பூச்சி எதிர்ப்பு ஆற்றல் கொண்டவையாகவும் உள்ளன.

மேற்கோள்கள்
-----------

1. ↑  சு. தியடோர் பாஸ்கரன் (22 திசம்பர் 2018). "மறைந்து வரும் பாரம்பரியம்". *கட்டுரை*. இந்து தமிழ். 22 திசம்பர் 2018 அன்று பார்க்கப்பட்டது.
2. ↑  Oklahoma State University breed profile
3. ↑  "காங்ரெஜ்". தமிழ்நாடு வேளாண் பல்கலைக் கழகம். 9 சனவரி 2017 அன்று பார்க்கப்பட்டது.
**கங்கோ தமிழர்** எனப்படுவோர் தமிழ்ப் பின்புலத்துடன் காங்கோ நாட்டில் வசிப்பவர்கள் ஆவர். மேற்கு மத்திய ஆப்பிரிக்க நாடான காங்கோ ஜனநாயக குடியரசில் தற்போது ஏறத்தாழ இருநூற்று ஐம்பதுக்கும் மேற்பட்ட தமிழர்கள் அலுவல் நிமித்தமாக வாழ்ந்து வருகிறார்கள்[].சுமார் ஐம்பதுக்கும் மேற்பட்ட தமிழர்கள் குடும்பத்தோடு வசித்து வருகிறார்கள்[]. இருபத்து ஐந்து ஆண்டுகளுக்கும் மேலாக தமிழர்கள் காங்கோவில் வசித்து வருகிறார்கள்[]. தலைநகர் கின்ஷசாவில் மட்டுமே ஏறத்தாழ நூற்று ஐம்பதுக்கும் மேற்பட்டவர்கள் வசிக்கிறார்கள்[]. நாட்டின் முக்கிய நகரங்களான லுபம்பாஷி, கோமா மற்றும் கிசங்காணி போன்ற நகரங்களிலும் தமிழர்கள் குறிப்பிடத்தகுந்த எண்ணிக்கையில் வாழ்கிறார்கள். தலைநகர் கின்ஷாசாவில் காங்கோ தமிழ் இளைஞர் பண்பாட்டு மன்றம் என்ற மன்றமானது இங்கிருக்கும் தமிழர்களை ஒன்றிணைக்கும் அமைப்பாக செயற்பட்டு வருகிறது .

அமைப்புகள்
----------

* காங்கோ தமிழ் இளைஞர் பண்பாட்டு மன்றம்
* காங்கோ தமிழ்ப்பள்ளி
* காங்கோ தமிழ்ச்சாரல்

| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |